На основу члана 32. тачка 20. и члана 36. Закона о локалној самоуправи(''Службени гласник РС'', број 129/2007, 83/2014-др. закон, 101/2016-др. закон и 47/2018), члана 44. Статута општине Косјерић (''Службени лист општине Косјерић, број 3/2019) и чланова 62. и 78. Пословника Скупштине општине Косјерић (''Службени лист општине Косјерић, број 6/2019), Скупштина општине Косјерић на конститутивној седници одржаној 28. маја 2021. године, донела је

Р Е Ш Е Њ Е

О ИЗБОРУ ОДБОРА ЗА АДМИНИСТРАТИВНО-МАНДАТНА И ИМУНИТЕТСКА ПИТАЊА

I

У Одбор за административно-мандатна и имунитетска питања Скупштине општине Косјерић, БИРАЈУ СЕ:

1. Драган Трипковић, из Косјерића,

2. Наташа Илић, из Маковишта,

3. Драшко Радојичић, из Косјерића,

4. Сандра Филиповић, из Дубнице,

5. Љиљана Матовић, из Косјерића.

II

Одбор за административно-мандатна и имунитетска питања припрема и предлаже прописе којима се уређују питања остваривања права и дужности одборника, доноси појединачне акте о статусним питањима одборника и лица које бира , именује и поставља Скупштина општине, разматра предлоге за престанак мандата појединих одборника и о томе подноси Скупштини извештај са предлогом за утврђивање престанка мандата одборника, разматра извештај Изборне комисије и уверења о избору одборника и подноси Скупштини извештај са предлогом за потврђивање мандата, разматра и друга питања у вези мандатно-имунитетским правима одборника.

Одбор припрема предлоге за избор, именовања, постављења и разрешења за које посебним актом није предвиђен други предлагач.

III

Мандат изабраних траје до истека мандата Скупштине општине Косјерић.

IV

Ово решење ступа на снагу даном доношења и објавиће се у ''Службеном листу општине Косјерић''.

Број 020- 6 /2021

У Косјерићу, 28. маја 2021. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Татјана Коковић

СЕКРЕТАР СКУПШТИНЕ,

Јовиша Лазаревић

О б р а з л о ж е њ е

Правни основ за доношење Решења налази се у члану 32. тачка 20. и члану 36. Закона о локалној самоуправи(''Службени гласник РС'', број 129/2007, 83/2014-др. закон, 101/2016-др. закон и 47/2018), члану 44. Статута општине Косјерић (''Службени лист општине Косјерић, број 3/2019) и чланова 62. и 78. Пословника Скупштине општине Косјерић (''Службени лист општине Косјерић, број 6/2019), којим је регулиасано да Скупштина општине оснива стална и повремена радна тела за разматрање питања из њене надлежности.

Радна тела дају мишљења на предлоге прописа и одлука које доноси Скупштина општине као и друге послове утврђене Статутом и Пословником Скупштине општине.

Пословником Скупштине општине утврђује се број и задаци сталних радних тела, избор права и дужности председника и чланова сталних радних тела, као и друга питања од значаја за рад сталних радних тела.

На основу наведеног донето је Решење као у диспозитиву.

СКУПШТИНА ОПШТИНЕ КОСЈЕРИЋ