На основу члана 32. став 1. тачка 11. и члана 40. став 2. Закона о локалној самоуправи (''Службени гласник РС'', број 129/2007, 83/2014-др. закон, 101/2016-др. закон и 47/2018) члана 40. став 1. тачка 15. и члана 61. Статута општине Косјерић (''Службени лист општине Косјерић, број 3/2019) и члана 36. Пословника Скупштине општине Косјерић (''Службени лист општине Косјерић, број 6/2019), Скупштина општине Косјерић на конститутивној седници одржаној 28. маја 2021. године, донела је

Р Е Ш Е Њ Е

О ПОСТАВЉАЊУ СЕКРЕТАРА СКУПШТИНЕ ОПШТИНЕ КОСЈЕРИЋ

I

ПОСТАВЉА СЕ Јовиша Лазаревић, дипломирани правник, из Косјерића, за секретара Скупштине општине Косјерић, на мандатни период од четири године.

Секретар Скупштине општине је на сталном раду у општини Косјерић.

II

Ово решење ступа на снагу даном доношења и објавиће се у ''Службеном листу општине Косјерић''.

О б р а з л о ж е њ е

Правни основ за доношење Решења о постављању секретара Скупштине општине Косјерић садржан је у одредбама члана 32. став 1. тачка 11. и члана 40. став 2. Закона о локалној самоуправи (''Службени гласник РС'', број 129/2007, 83/2014-др. закон, 101/2016-др. закон и 47/2018) члана 40. став 1. тачка 15. и члана 61. Статута општине Косјерић (''Службени лист општине Косјерић, број 3/2019) и члана 36. Пословника Скупштине општине Косјерић (''Службени лист општине Косјерић, број 6/2019).

Предлог кандидата за секретара подноси председник Скупштине општине у писаном облику.

Кандидат за секретара Скупштине општине Косјерић дао је писану сагласност да прихвата кандидатуру за секретара Скупштине општине.

На основу спроведеног јавног гласања за постављање секретара Скупштине општине, већином гласова, за секретара Скупштине општине постављен је Јовиша Лазаревић, дипл. правник, из Косјерића.

На основу напред изнетог донето је решење као што гласи у диспозитиву.

**ПОУКА О ПРАВНОМ ЛЕКУ:**Против овог Решења може се поднети тужба Управном суду у Београду у року од 30 дана од дана доношења.

Број 020 -9/2021

У Косјерићу, 28. маја 2021. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Татјана Коковић