На основу члана 32. став 1. тачка 10. и члана 38. став 3. Закона о локалној самоуправи (''Службени гласник РС'', број 129/2007, 83/2014-др. закон, 101/2016-др. закон и 47/2018) члана 40. став 1. тачка 14. и члана 58. Статута општине Косјерић (''Службени лист општине Косјерић, број 3/2019) и члана 20. Пословника Скупштине општине Косјерић (''Службени лист општине Косјерић, број 6/2019), Скупштина општине Косјерић на конститутивној седници одржаној 28. маја 2021. године, донела је

Р Е Ш Е Њ Е

О ИЗБОРУ ПРЕДСЕДНИКА СКУПШТИНЕ ОПШТИНЕ КОСЈЕРИЋ

I

БИРА СЕ Татјана Коковић, из Косјерића, за председника Скупштине општине Косјерић, на мандатни период од четири године.

Председник Скупштине општине је на сталном раду у општини Косјерић.

II

Ово решење ступа на снагу даном доношења и објавиће се у ''Службеном листу општине Косјерић''.

**О б р а з л о ж е њ е**

Правни основ за доношење овог решења заснован је на одредбама члана 32. став 1. тачка 10. и члана 38. став 3. Закона о локалној самоуправи („Службени гласник РС“, број 129/2007 и 83/2014-др.закон), члана 40. став 1. тачка 14. и члана 58. Статута општине Косјерић (''Службени лист општине Косјерић'', број 3/19) и члана 20. Пословника Скупштине општине Косјерић (''Службени лист општине Косјерић'', број 6/19).

Чланом 32. став 1. тачка 10. Закона о локалној самоуправи прописано је да је Скупштина општине надлежна да бира и разрешава председника Скупштине општине и заменика председника Скупштине општине, чланом 20. Пословника Скупштине општине Косјерић прописано је да Скупштина општине бира председника Скупштине општине из реда одборника, на предлог 1/3 одборника, на период од четири године, тајним гласањем, већином од укупног броја одборника Скупштине општине.

Известилац на седници Скупштине општине, је на основу потписане листе од стране 20 одборника предложио кандидата за председника Скупштине општине Татјану Коковић , из Косјерића , са Изборне листе Александар Вучић-За будућност Косјерића-Ивица Дачић.

Кандидат за председника Скупштине општине дала је писану сагласност да прихвата кандидатуру за председника Скупштине општине.

Поступак тајног гласања за председника Скупштине општине Косјерић спровела је Комисија за спровођење и утврђивање резултата тајног гласања за председника Скупштине општине Косјерић.

Након спроведеног поступка тајног гласања , за избор Татјане Коковић, за председника Скупштине општине, гласало је 22 одборника, од укупно 26 одборника, што представља већину од укупног броја одборника.

На основу утврђених резултата гласања, дана 28. маја 2021. године на конститутивној седници Скупштине општине, Комисија за спровођење и утврђивање резултата тајног гласања за председника Скупштине општине Косјерић утврђује да је Татјана Коковић, из Косјерића, изабрана за председника Скупштине општине.

На основу напред изнетог, донето је решење као што гласи у диспозитиву.

**ПОУКА О ПРАВНОМ СРЕДСТВУ:** Против овог Решења може се поднети тужба Управном суду у Београду у року од 30 дана од дана доношења.

Број: 020-8/2021

У Косјерићу, 28. маја 2021. године

**СКУПШТИНА ОПШТИНЕ КОСЈЕРИЋ**

ПРЕДСЕДАВАЈУЋИ СКУПШТИНЕ,

Драган Благојевић

СЕКРЕТАР СКУПШТИНЕ,

Јовиша Лазаревић