На основу члана 56. став 5. Закона о локалним изборима (''Службени гласник РС'', број 129/2007,34/2010- одлука УС, 54/2011,12/2020, 16/2020- аутентично тумачење и 68/2020 и члана 11. Пословника Скупштине општине Косјерић (''Службени лист општине Косјерић'', број 6/2019)

Скупштина општине Косјерић, на конститутивној седници одржаној 28. маја 2021. године, донела је

РЕШЕЊЕ

о образовању Верификационог одбора

1.Образује се Верификациони одбор за потврђивање мандата изабраним одборницима у саставу:

1. Милица Јововић, са Изборне листе Александар Вучић-За будућност Косјерића-Ивица Дачић,председник,

2. Михајило Јоксимовић, са Изборне листе Чисти људи за чист Косјерић, члан,

3.Драган Глигоријевић, са Изборне листе Домаћини да победе-Милан Стаматовић, члан.

2.Задатак Верификационог одбора је да на основу Извештаја Изборне комисије општине Косјерић о спроведеним изборима за избор одборника у Скупштини општине Косјерић, који су одражани 28. марта 2021. године и на основу уверења о избору за сваког одборника, утврди да ли су подаци из уверења о избору сваког одборника истоветни са подацима из извештаја Изборне комисије општине Косјерић, да ли је уверење издато од овлашћеног органа и о томе поднесе скупштини извештај у писаној форми.

2.Ово решење објавити у ''Службеном листу општине Косјерић''.

СКУПШТИНА ОПШТИНЕ КОСЈЕРИЋ

Број 112- 20/2021

У косјерићу, 28. маја 2021. године

ПРЕДСЕДАВАЈУЋИ

СКУПШТИНЕ ОПШТИНЕ,

Драган Благојевић